Downloaded from YTS.MX
NETFLIX-DOKUMENTTI
Official YIFY movies site: YTS.MX
VIIME VUOSINA LOS ANGELESISSA, SAN FRANCISCOSSA JA SEATTLESSA -
ASUNNOTTOMUUS ON JOHTANUT HÄTÄTILAN JULISTAMISEEN.
TÄMÄ DOKUMENTTI KUVATTIIN KYSEISISSÄ KAUPUNGEISSA 2017–2020.
Tänään kartoitamme tilannettasi piirikunnan tukipalveluja varten.
Kyselen hieman asunnottomuutesi taustoista.
Haluan myös ymmärtää, miten hankit tarvitsemasi asiat ja mistä saat apua.
Osa kysymyksistä voi tuntua tungettelulta, mutta kyse ei ole siitä.
Samat asiat kysytään kaikilta.
Mitä enemmän kerrot itsestäsi, sitä paremmin tarpeesi ymmärretään.
No niin, aloitetaan.
Missä asioissa tarvitset apua?
Tarvitsen kämpän. Asunnon tai talon.
Juuri nyt tarvitsisin mielenterveyspalveluja.
Asuntoasiatkin pitäisi hoitaa.
Se on etusijalla. Jos saan asunnon, voin hoitaa muutkin asiat kuntoon.
Kauanko olet elänyt asunnottomana?
Olen ollut asunnoton noin neljän vuoden ajan.
Vuoden 2016 lopulla asuin pari kuukautta hostelleissa veljeni piikkiin,
mutta en halunnut olla hänelle taakkana.
Silloin päädyin kadulle.
Tätä on jatkunut kaksi vuotta. Liian kauan.
Oletko yhteyksissä sukulaisiisi?
Anteeksi.
Eikö tänään ole lääkintätelttaa? -Tarvitsetko laastarin?
Katson, löytyisikö jotain.
Teloitko sormesi? -Siinä on tulehdus.
Eilen kävin sairaalassa, ja sormi puudutettiin ja paise puhkaistiin.
Kysy vaikka Zialta. Hänellä on se videolla.
Mahtavaa, että hengaat hänen kanssaan. -Joo.
Tapasin hänet täällä viime tiistaina. -Siitäkö se lähti?
Hänen vuokseen haluan pois kaduilta.
Loistojuttu! Onko hän hyvä tyyppi? -Hänen tuellaan pääsen…
Ei ruveta tuollaiseen täällä! Derek, mitä siellä tapahtuu?
Ei mitään. Siinähän sinä. -Ainahan minä olen täällä.
LAITE AUTTAA RENTOUTUMAAN JA VIRKISTYMÄÄN ÄÄNEN JA VALON AVULLA.
Muistatko Arizonan asuntoautoalueen vuokranantajan nimeä?
Oliko se Bonnie? -Oli kai.
Hiljaa.
Olit töissä jossain muualla, kun tapasin tytöt ensimmäisen kerran.
Aloitin taas työnteon, ja kaikki alkoi mennä pieleen.
Heti kun ilmoittaa tienaavansa tarpeeksi voidakseen maksaa vuokran sun muun,
lähes kaikki ruoka-apu loppuu saman tien -
ja vuokraan tarkoitetut rahat menevätkin ruokaan.
Pitää valita, ruokkiiko lapsen vai säästääkö rahat vuokraan.
Minä ruokin lapseni.
Tilanteenne on kriittinen. Teille täytyy saada asunto.
Kun kriittiseen tilanteeseen ajautuu vähitellen,
se ei tunnu kriittiseltä.
Asunnottomuus on terveys- ja turvallisuusriski.
Puutteellinen hygienia altistaa erilaisille taudeille,
ja lisäksi kaduilla esiintyy ammuskelua ja muuta väkivaltaa.
Nämä ilmiöt asettavat vaaraan sekä asunnottomat -
että heitä ympäröivän yhteisön.
Siksi alueita siivotaan.
Työvoimaa on oltava tarpeeksi laajojenkin alueiden siivoamiseen.
Tällä viikolla kävimme 31 kohteessa.
Tavoitimme 50 henkilöä,
joista 19 ohjattiin asuntoloihin tai muihin asumispalveluihin.
Teidän hyödyntämänne resurssit ovat juuri oikea väylä,
jonka kautta asunnottomina eläville saadaan hankittua majoitus.
Pysyviä asumisratkaisuja on saatu luotua runsaasti,
mutta tarve ylittää yhä tarjonnan.
Kiitos.
Miten päädyit asunnottomaksi?
Se on pitkä tarina. Oikeastaan kaikki alkoi WTC-iskuista.
Masennuin niiden takia syvästi.
Asuminen on etenkin täällä Hollywoodissa niin kallista, etteivät tuloni riitä.
Jäin työttömäksi, eikä asuinkumppanini joustanut yhtään vaan heitti minut ulos.
Vamman takia.
Vankilareissut, päihdeongelmat, mielenterveysongelmat, perhejutut.
Syitä on monia.
Kerroin transsukupuolisuudestani opiskeluaikanani ja menetin perheeni tuen.
Olen ollut asunnoton siitä asti kun olin 19 tai 20.
Ensin asuin jonkin aikaa tyttäreni luona.
Sen jälkeen päädyin tänne -
Union Rescue Missionin asuntolaan.
Saatko mielestäsi riittävästi ruokaa? -Välillä vatsa tuntui katoavan kokonaan.
Ei ollut ruokaa. Nälkä oli mutta ei rahaa eikä ruokaa.
Eikä tietoa, mistä ruokaa saisi.
MAITOTIIVISTE
Oliko tässä se viiden dollarin tarjous?
4,99. -Mahtavaa.
Laitan lapsille ruokaa. -Hieno juttu.
Saavat kunnolla syödäkseen.
Yhteensä 26 dollaria ja 52 senttiä.
Kiitos ja mukavaa päivää.
Ihan älytöntä maksaa tästä 12,99.
En tullut ajatelleeksi.
Riisu takkisi, se kaipaa kipeästi pesua. -Pitää tyhjentää taskut.
Minun pitää mennä huomenna koululle.
Voin hoitaa loput pyykit huomenna. -Ei, hoida ne vasta perjantaina.
Mitä tehdään lauantai-iltana? Illallinen vai leffa?
Väsyttääkö?
Ihan tuhottomasti.
Hei, äiti.
Sellaista vaan, että sinusta tulee isoäiti.
En ole vielä käynyt lääkärillä varmistamassa asiaa,
mutta olen kyllä aika varma.
En tiedä. Jutellaan tästä myöhemmin.
Mitä hän sanoi? -Käski pitää huolta.
Kehotti hankkimaan pian asunnon perhe-elämää varten.
LEIRIYTYMINEN KIELLETTY
KOTI ON SIELLÄ MISSÄ SYDÄNKIN
Heippa, rakas.
Nähdään pian. Soittele. Olet rakas.
LUKU YHDEKSÄN MUISTIO JUMALALTA
Missä tapaat nukkua?
Toisessa kerroksessa on makuusali.
Meitä naisia nukkuu siellä noin 160. Sali on täynnä kerrossänkyjä.
Kuinka usein nukut ulkona?
Kaksi vuotta sitten nukuin neljä yötä ulkona.
Missä käyt suihkussa ja peset pyykit?
Olen joutunut käymään suihkussa hotellihuoneissa -
siivoojien lähdettyä.
Ja…
Sitä jatkui jonkin aikaa.
Anteeksi.
Koetko koskaan turvattomuutta?
Minua on ahdisteltu, puukotettu, ammuttu, olen joutunut yliajetuksi ja vaikka mitä.
Kuinka monta kertaa kimppuusi on käyty asunnottomuutesi aikana?
Viime aikoina…
Neljä tai viisi. -Selvä.
Miten jakselet?
On mahtavaa, kun on katto pään päällä.
Kun aamulla herää, vessa ja kaikki muu löytyy ihan vierestä.
Huomenta.
Selitä vähän, Luis. Olet siis hiljattain saanut asunnon,
mutta puolen vuoden päästä olet taas kadulla.
Niin, sillä vuokra on 700 dollaria. Minulla ei ole varaa jäädä asuntoon.
Täällä on sentään mukava ilmasto, joten voisin viettää yöni teltassa.
Ei, takapakkia ei ruveta ottamaan.
Nyt kun on näin pitkälle päästy. -Niin. En tee sitä, ellei ole pakko.
Miten menee? Otatko vettä?
Kiitos. -Ei kestä.
Patty, oletko kuullut Annasta?
En tiedä, mutta yritän päästä paikkaan, jossa ei…
Ei hätää.
Oliko miehen nimi Mike? Aivan.
Onko tilanne jo aika paha? Selvä.
Aivan.
Tämä arpi on hänen tekosiaan. -Selvä.
Tapahtuiko se hiljattain? -Pari viikkoa sitten.
Kun parisi kävi viimeksi. -Hänellä oli paha…
Onko Mike täällä? -On hän jossain.
Tänään hän löi minua kasvoihin. -Selvä.
Lopulta hän tappaa minut. -Tiedän. Sinun on päästävä turvaan.
Hei, olen juuri Basinin leirissä.
Pattyn tilanne on aika hankala. Mike hakkasi hänet taas.
Löytyisikö hänelle hätämajoituspaikkaa? Hän on valmis lähtemään tänään.
Mitä haluatte päivälliseksi? -Pekonia, munia ja puuroa.
Pekonia, munia ja puuroa. -Sehän on aamupala.
Halataan. Hei sitten, mukavaa koulupäivää.
MARY'S PLACE -PERHEASUNTOLA
Tavatessamme et kertonut asioistasi. Halusit vain päästä eteenpäin.
Käyt kaupassa joka päivä, vaikka täältä saisi ruokaa.
Kokkaat lapsillesi joka ilta.
Yritän pitää perhe-elämää yllä, vaikka olemme asunnottomia.
Äiti pitää huolta, tuli mitä tuli.
Aivan. Kertoisitko taustoistasi? -Hyvä on.
Eksäni alkoi vainota minua 9 kuukautta sitten.
Hän tunkeutui kotiini, hakkasi ja raiskasi minut.
Siitä alkanut raskaus on nyt 33. viikolla.
Olin sairaalassa silmät mustina ja täysin murjottuna.
Urban League -järjestö hankki minulle hotellimajoituksen.
En saanut mitään tukipalveluja. Minun ei katsottu olevan asunnoton.
Koska asuit hotellissa. -Niin, järjestön kustannuksella.
Järjestö maksoi kuusi hotelliviikkoa.
Itse pystyin maksamaan toiset kaksi viikkoa.
Sitten rahat loppuivat eikä meillä ollut paikkaa, minne mennä.
Nukuimme ulkona kolme päivää, kunnes pääsin Center of Hopeen.
Siellä on vain yksi huone, jonka lattialla on makuualustoja.
Suihkutiloja ei ole.
Tein siitä lapsille telttaretken.
Sieltä piti lähteä varhain joka aamu, olipa sää millainen tahansa.
Halusin salata totuuden lapsilta ja muiltakin.
Kävin marketissa ruokaostoksilla ja pesin lapset kaupan WC:ssä.
Peseydyimme vuoron perään, ja harjasin WC:ssä lasten hiukset.
En halunnut, että lapsia tuijotettaisiin. En halunnut vain vaeltaa kaduilla.
Pesun jälkeen odotimme, että kirjasto aukeaisi yhdeksältä.
Siellä lapset olisivat lämpimässä -
ja voisivat pelata videopelejä ja katsoa telkkaria.
Niin he eivät huomaisi, kuinka vaikeaa elämämme oli.
Tein niin joka päivä.
Jestas.
Enää en halua päätyä riippuvaiseksi kenestäkään.
Sama ei saa toistua. -Aivan.
Nyt äkkiä kamat kasaan. Ne tulee.
Käsittely alkaa.
Asia 8A. Asumispalveluosaston lupahakemus -
asuntolan avaamiseksi Embarcaderon alueelle.
Rajaamme alueen, joka kattaa kaikki leirit.
Täällä on liikaa vaarallisia aineita. Ne viedään pois nyt heti.
Asunnottomien asumisyksiköitä on voitava perustaa kaikkiin kaupunginosiin.
Ottakaa kaikki tavarat mukaan. Ainakin teltat ja muu sellainen.
Suunniteltu 200-paikkainen asuntola -
houkuttelisi alueelle valtavasti asunnottomia -
ja olisi haitaksi lähiympäristölle.
Kysyin niiltä, minne kaikkien pitäisi mennä. Ei ole mitään paikkaa.
Yksikään aiempi pormestari ei ole vienyt väkisin läpi -
projektia, jota 95 prosenttia alueen asukkaista vastustaa.
VUOKRA-ASUNTOJA
Olen kuulemma rasisti,
koska en halua huumeidenkäyttöä ja huumekauppaa -
sekä kasvavaa asunnottomien joukkoa alueellemme.
Tuskin moni muukaan toivoo sellaista takapihalleen.
Ihmisiä kuolee etupihallanne!
Parempi elämä odottaa sinua, Patty.
Täytyy vain jaksaa uskoa ja tehdä töitä sen eteen.
Olen itsekin vain yhden palkkapäivän päässä teltassa asumisesta.
Niin voi käydä aivan kenelle vain.
No niin.
SISÄÄNKIRJAUS
Miten aiot asua jatkossa?
Aion hankkia asunnon ja asua siellä.
Jos saan oman asunnon, jätän asuntolaelämän taakseni.
Pääsisin parempiin oloihin.
Saisin enemmän syödäkseni ja pääsisin useammin suihkuun.
Aina kun olen saanut kämpän, olen päätynyt takaisin kadulle.
Nyt haluaisin vain saada ison pakettiauton tai asuntoauton.
Jotain omaa, jota kukaan ei voi viedä minulta.
Saatko mistään apua asunnon hakuun?
Nyt olen mukana mielenterveysohjelmassa, joka auttaa pääsemään asumistuen piiriin.
Odotan päätöksiä siltä suunnalta.
Onko sinulla muita tavoitteita?
Haluaisin päästä johonkin paikkaan,
jossa voin hoitaa asiani ja pitää pääkopan erossa katukuvioista.
Se todellisuus on ainoa, jonka tunnen. -Aivan.
Haluan elämääni -
vakautta ja…
Haluaisin taas elää perheeni kanssa.
Olen pyrkinyt pois kaduilta jo pitkään, mutta se on vaikeaa.
En halua häiritä ketään tai olla taakkana kenellekään.
Heräämme usein siihen, että poliisi tulee hätistelemään.
"Ette saa olla täällä."
Vastaan, että teen samoja juttuja kuin hekin.
Pesen hampaani. Hankin syötävää.
Minun pitää vain tehdä ne jutut eri paikoissa.
Muilla ne hoituvat yhdessä paikassa, sisätiloissa.
Teen silti samaa kuin muutkin.
En sen kummempaa.
Olemme samassa, uppoavassa veneessä.
Etenkin korkeiden elinkustannusten kaupungeissa liian moni jää tavoittamatta.
Oaklandissa asunnottomien määrä on tuplaantunut neljässä vuodessa.
Tilanne on erityisen riskialtis joillekin väestöryhmille, kuten mustille -
tai rikosrekisterin omaaville.
Ja sitten iski koronapandemia.
Oli selvää, että asunnottomien määrä kasvaisi räjähdysmäisesti,
koska ihmisillä ei ole varaa vuokraan eikä lykkäystä voi saada loputtomiin.
Tilanne vaatii järeämpiä, kansallisen kriisitason toimenpiteitä.
Miten Kaliforniassa voidaan turvata ihmisten oikeus asuntoon?
Työtä on paljon, eivätkä kaupunkien ja piirikuntien resurssit riitä.
Näiden raastavien tarinoiden täytyy -
saada aikaan merkittäviä, kipeästi kaivattuja muutoksia.
Tiet kaikki edessäin Vie pois mut itseltäin
Ei niistä yksikään vie kotiinpäin
Tie aina houkuttaa Vaan matkaa jatkamaan
Siis kuljen vaan, se onko ihmekään?
Mä samaa polkua Käyn aina uudestaan
Metsässä tuuli niin kylmästi ujeltaa
Sydäntäin jos kuuntelen Mä tunnen vapauden
Ja tie mua kutsuu jälleen kulkemaan
Kenties jossain joku vielä Oottaa hymyillen
Ja kenties vielä joskus Levätä saan hetkisen
Kenties kiven vierivänkin
Joskus aika on
Tielle sille siirtyä Jonka suunta koti on
Mutta matkaa jatkan vain Aamunkoittoon ain'
Kunnes vihdoin lepoon käydä voin
Se päivä kun koittaa En matkaa jatkakaan
Vaan kaikki tiet mut kotiin johdattaa
Käydäänkö yöpuulle, Luna?
No niin.
Huomenna on uusi päivä.
Mitä katsottaisiin?
JOKA ILTA YLI PUOLI MILJOONAA AMERIKKALAISTA -
VIETTÄÄ YÖNSÄ ASUNNOTTOMANA.
LISÄTIETOA JA KEINOJA AUTTAA LÖYTYY OSOITTEESTA LEADMEHOMEFILM.COM
Tekstitys: Heidi Mäki